Siriese vlugtelinge in Libanon haal miljoen-merk | Maroela Media
Die VN het aangekondig dat die aantal geregistreerde vlugtelinge van die Siriese burgeroorlog in Libanon tot 'n miljoen toegeneem het.
Na raming is daar nou wêreldwyd nege miljoen vlugtelinge uit Sirië. Die meeste is in Turkye, Jordanië en Libanon.
Volgens die VN het sowat 450% van alle Siriërs reeds hul huise verlaat sedert die burgeroorlog drie jaar gelede uitgebreek het. Libanon, met 'n eie bevolking van 4 miljoen, huisves nou tot verhouding van sy eie bevolking die meeste vlugtelinge ter wêreld. Afgesien van die Siriërs is daar ook nog Palestynse vlugtelingkampe, terwyl onder meer Armeniërs en Koerde ook na Libanon gevlug het.
"So 'n groot toestroming van vlugtelinge het op enige land 'n groot impak. Op 'n klein landjie soos Libanon is die impak duiseligwekkend," aldus Antonio Guterres, die VN se Hoë Kommissaris vir vlugtelinge.